મિત્રો, કુટુંબીજનો, સ્નેહીજનો સાથે ઉજવાતા આ સામુહિક ઉત્સ્વમાં સહભાગી થઈ દરેક જણ પોત-પોતાની મનોકામના પૂર્ણ કરવા પ્રયત્નશીલ રહેતા હોય છે. રાત્રીના સમયમાં તાલુકાના ગામેગામ વિવિધ ગરબાઓ સાથે ગુંજતા લાઉડ-સ્પિકરો અને લાઈટોના ઝગમગાટ વચ્ચે ગરબે ઝુમતા ખેલૈયાઓએ સમયના પ્રવાહની સાથે સાથે તબલા થી ડિજે સુધી, ગરબી થી ગરબા સુધી અને શેરી ગરબા થી પાર્ટી-પ્લોટ સુધી અનુકૂલન સાધી લીધુ હોય તેમ જણાયા વગર રહેતુ નથી.